Mesha e Filadelfias
Papa Françesku i jep fund sot një javë turneu në Amerikë duke mbajtur një meshë në Filadelfia para një turme prej afro 2 milion njerëzish
Duke folur sot me qindra peshkopë, Papa Françesku tha se u takua privatisht me një grup viktimash të abuzimeve seksuale dhe u premtoi se të gjithë fajtorët do të mbahen përgjegjës. Zoti vajton për abuzimin seksual të fëmijëve tha Papa. Ati i shenjtë i jep fund sot vizitës një-javore në Amerikë duke mbajtur një meshë në Filadelfia para afro 2 milion njerëzve. Imigracioni dhe trajtimi human i imigrantëve kanë qënë temat e nxehta në fjalimet e Papës qëkur mbërriti në Amerikë një javë më parë. Mesazhi i Papës për përfshirje rezononte me disa të cilën druhen se kisha i ka braktisur. Ja si shprehet një besimtar. Në prag të meshës finale në Shtetet e Bashkuara, vëmendja e Papës u përqendrua tek Takimi Botëror i Familjeve. Konferenca ndërkombëtare e thirrur nga Vatikani dhe Kryedioqeza e Filadelfias, synon të forcojë “lidhjet e shenjta të familjeve në mbarë botën.” Papa dhe të pranishmit shijuan një mbrëmje argëtuese me pjesmarrjen e artistëve të njohur botëror para se ati të bënte humor në fundin e një dite të ngarkuar. Mesha e sotme pritet të jetë më e madhja që Papa ka mbajtur këtë javë në Uashington dhe Nju Jork.